Jersey
Jersey je najveći i najjužniji otok u britanskoj skupini Kanalskih otoka (Engleski kanal), s najvećim brojem stanovnika. Nalazi se u Engleskom kanalu (fr. La Manche), udaljen 24 km od francuske obale; obuhvata 116 km² s 97 857 st. (2011; 105 500 st. prema procjeni 2017). S okolnim nenaseljenim otočićima Les Minquiers, Les Écréhous i drugima tvori samoupravni britanski krunski posjed (Bailiwick) Jersey. Pretežno nizinski reljef; teren se prema sjeveru lagano izdiže do 136 m visine; preovladava povrtlarstvo, voćarstvo, prehrambena industrija. U ekonomiji otokâ najvažniju ulogu imaju off-shore novčarski poslovi i turizam. Jersey je na glasu kao najsunčaniji od svih britanskih ostrva, a poznate su i njegove prostrane plaže. Glavni grad je Saint Helier.